Ringuvėnų pilkapynas
Ringuvėnų pilkapynas – buvęs pilkapynas, rastas Lietuvoje, Šiaulių rajone, į šiaurę nuo Kuršėnų, Ringuvėlės (Ringuvėnų I) kaime, Ringuvos dešiniajame krante (netoli jos santakos su Venta). Rasta VI–XV a. žmonių kaulų, antkaklių, pasidabruotų pusmėnulio pavidalo kabučių, žiedinių smeigtukų, segių (pasaginių, lankinių). Pilkapynas sunaikintas 1965–1975 m. kasant žvyro karjerą. Radiniai saugomi Šiaulių „Aušros“, Telšių „Alkos“, Kauno istorijos, Lietuvos nacionaliniame muziejuje.